
Text rozhodnutia
Súd: Krajský súd Bratislava Spisová značka: 28Cb/16/2001 Identifikačné číslo súdneho spisu: 1001899864 Dátum vydania rozhodnutia: 25. 06. 2020 Meno a priezvisko sudcu, VSÚ: JUDr. Andrea Sedláčková ECLI: ECLI:SK:KSBA:2020:1001899864.27 DOPĹŇACÍ ROZSUDOK V MENE SLOVENSKEJ REPUBLIKY Krajský súd v Bratislave, v senáte zloženom z predsedníčky senátu JUDr. Andrey Sedlačkovej a členov senátu JUDr. Ľubici Kriškovej a Mgr. Štefana Zelenáka, v právnej veci žalobcu: BL Slovakia, spol. s r.o., Mostná 72, 949 01 Nitra, IČO: 31 396 054, zast.: Advokáti Heinrich s.r.o., Skautská 12, 949 01 Nitra, IČO: 36 865 966, proti žalovanému: E.. D. H., G.., nar. XX.XX.XXXX, Z. XXXX/XX, XXX XX M. - W., o zaplatenie sumy 105.364,29 eur s príslušenstvom, takto r o z h o d o l : I. Krajský súd v Bratislave dopĺňa rozsudok č.k. 28Cb/16/2001-1437 zo dňa 13.6.2019 o nasledovný výrok: II. Žalovanému sa priznáva nárok na náhradu trov odvolacieho konania vo výške 76 %. o d ô v o d n e n i e : 1. Krajský súd v Bratislave, rozsudkom č.k. 28Cb/16/2001-1437 zo dňa 13.6.2019 rozhodol tak, že návrh žalovaného na prerušenie konania zo dňa 25.4.2019 zamietol (výrok I), vo veci samej rozhodol tak, že žalobu zamietol (výrok II). O nároku na náhradu trov konania rozhodol tak, že žalovanému priznal nárok na náhradu trov prvoinštančného konania vo výške 76 %. 2. Proti tomuto rozsudku podal v zákonnej lehote odvolanie žalovaný. 3. Krajský súd v Bratislave v napadnutom rozhodnutí opomenul rozhodnúť o nároku na náhradu trov predchádzajúceho odvolacieho konania podľa § 396 ods. 3 CSP, v zmysle ktorého ak odvolací súd zruší rozhodnutie a ak vráti vec súdu prvej inštancie na ďalšie konanie, rozhodne o náhrade trov súd prvej inštancie v novom rozhodnutí o veci. 4. Podľa § 225 ods. 1 CSP, ak nerozhodol súd v rozsudku o niektorej časti predmetu konania alebo o predbežnej vykonateľnosti, môže strana do 15 dní od doručenia rozsudku navrhnúť jeho doplnenie. Súd môže rozsudok, ktorý nenadobudol právoplatnosť, doplniť aj bez návrhu. 5. Podľa § 225 ods. 2 CSP doplnenie urobí súd dopĺňacím rozsudkom, na ktorý sa primerane použijú ustanovenia o rozsudku. Ak súd nevyhovie návrhu strany na doplnenie rozsudku, návrh zamietne. 6. Vzhľadom na skutočnosť, že Krajský súd v Bratislave v rozsudku č.k. 28Cb/16/2001-1437 zo dňa 13.6.2019 nerozhodol o nároku na náhradu trov odvolacieho konania, rozhodol podľa § 225 CSP o doplnení napadnutého rozsudku o výrok: „žalovanému sa priznáva nárok na náhradu trov odvolacieho konania vo výške 76 %“. 7. O nároku na náhradu trov konania rozhodol súd prvej inštancie podľa § 255 ods. 2 CSP. Vzhľadom na čiastočný úspech žalobcu v konaní (v časti o zaplatenie sumy 12.281,75 eur s prísl., právoplatného na základe rozsudku Krajského súdu v Bratislave č.k. 28Cb/16/2001-945 zo dňa 30.4.2014, v spojení s rozsudkom Najvyššieho súdu Slovenskej republiky č.k. 4Obo/38/2014-1221 zo dňa 27.1.2016) a na čiastočný úspech žalovaného (v časti zaplatenia sumy 86.445,68 eur s prísl.), priznal konajúci súd žalovanému nárok na náhradu trov odvolacieho konania vo výške 76 % voči žalobcovi. 8. Toto rozhodnutie bolo členmi senátu prijaté pomerom hlasov 3:0 (§ 3 ods. 9 tretia veta zák. č. 757/2004 Z.z. v znení neskorších predpisov). Poučenie: Proti tomuto rozsudku je možné podať odvolanie do 15 dní odo dňa jeho doručenia na Najvyšší súd Slovenskej republiky, prostredníctvom Krajského súdu v Bratislave, písomne. Z odvolania musí byť zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované. V odvolaní sa má ďalej uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

